open-index/open-wikipedia-markdown huggingface dataset:
NM i bandy 1916

**Norgesmesterskapet i bandy 1916** var det fjerde norgesmesterskapet i bandy. Det deltok tre klubber. Ready vant turneringen etter finaleseier 14-6 over Trygg.

## Semifinale
*Trygg – Frigg 5-3

## Finale
* Ready – Trygg 14-6
Frogner stadion, Kristiania, 20. februar.
*Dommer: Niels Hertzberg.

; Mesterlaget:
# Winter Hjelm
# Emil Cappelen
# Sam Knutzen
# Skjold Brodin
# Hans Hjorth
# Halfdan Ditlev-Simonsen
# Olaf Ditlev-Simonsen

## Kilder
*
NM i bandy 1917

**Norgesmesterskapet i bandy 1917** var det femte norgesmesterskapet i bandy. Det deltok tre klubber. Ready vant turneringen etter finaleseier 21-7 over Frigg.

## Semifinale
25. februar, Frogner stadion.
*Ready – Trygg 12-8

## Finale
* Ready – Frigg 21-7
Frogner stadion, Kristiania, 4. mars.
* Dommer: Trygve Tillisch, Trygg.

;Mesterlaget:
# John Gundersen
# Sam Knutzen
# Harald Damm
# Skjold Brodin
# Joachim Arnesen
# Halfdan Ditlev-Simonsen
# Olaf Ditlev-Simonsen

## Referanser


## Kilder
*

__NOTOC__
NM i bandy 1918

**Norgesmesterskapet i bandy 1918** var det sjette norgesmesterskapet i bandy. Det deltok tre klubber. Ready vant turneringen etter finaleseier 11-5 over Trygg.

## Semifinale
27. januar.
*Trygg – Frigg 4-0

## Finale
* Ready – Trygg 11-5
Frogner stadion, Kristiania, 10, februar.
* Dommer: Anders Melteig, Frigg.
Halfdan Ditlev-Simonsen skåret ni av Readys 11 mål.

;Mesterlaget:
# John Gundersen
# Sam Knutzen
# John Ditlev-Simonsen
# Skjold Brodin
# Harald Damm
# Halfdan Ditlev-Simonsen
# Olaf Ditlev-Simonsen

## Referanser
NM i bandy 1920

**Norgesmesterskapet i bandy 1920** ble arrangert fra 23. januar til 27. februar 1920. Det deltok ti klubber, og mesterskapet ble avholdt som utslagsturnering. Ready ble norgesmestere etter finaleseier 7-5 (etter ekstraomganger) mot Trygg. Mesterskapet var for øvrig det siste som ble arrangert av Norges Fotballforbunds hockeykomite. I oktober samme år ble Norges Bandyforbund stiftet.

## 1. runde
*Moss – Ørn, Horten 6-5
*Drafn – Drammens Idrætsforening 4-2

## 2. runde
*Moss – Frigg 3-14
*Ready – Kjapp, Rjukan 11-2
*Trygg – Drafn 17-5
*Høiskolen – Rapp, Trondheim 8-3

## Semifinaler
*Ready – Frigg 7-1
*Trygg – Høiskolen 12-8

## Finale
* **[[Ready]]** – **[[Ski- og Fotballklubben Trygg|Trygg]]** 7-5 eeo.
Dælenengen, Kristiania, 10. mars 1920.
* Dommer: Anders Melteig, Frigg.

;Mesterlaget:
# Bjarne Erichsen
# Sam Knutzen
# Niels Hertzberg
# Thorvald Hveem
# Aage Ditlev-Simonsen
# Halfdan Ditlev-Simonsen
# Olaf Ditlev-Simonsen

## Eget forbund
Det hadde lenge vært et ønske blant de lag som drev hockeysporten å få et eget forbund. 17. oktober 1920 møttes ni klubber i Kristiania, og de vedtok å danne et eget forbund. Navnet ble *Norges Ishockeyforbund*. De ni klubbene var: Drafn, Drammens Idrætsforening, Frigg, Hasle, Kjapp-Rjukan, Mercantile, Rapp-Trondheim, Ready og Trygg.
;Det første styret var:
*President Halfdan Ditlev-Simonsen, Ready
*Visepresident Anders Melteig, Frigg
*Jacob Ramm, Mercantile
*Carsten Matheson, Trygg
*Fritz Lütcherath, Hasle

Forbundet ble innmeldt i *Landsforbundet* 21. oktober og offisielt tatt opp på idrettstinget i juli 1921. Stiftelsen av et nytt særforbund fikk god mottakelse i pressen. *[[Tidens Tegn (avis)|Tidens Tegn]]* skrev: «Den sunde og utviklende *ishockey* vinner stadig større og større utbredelse og det nye forbund vil bli hilst med glæde i norsk idræt.» I *[[Aftenposten]]* het det: «Dannelsen av det nye forbund vil utvilsomt bety at hockeysporten nå for alvor bryter igjennem.»

Et tilbud om å delta i europamesterskapet i Canadisk ishockey ble avslått. Derimot ble man enig med Svenska Fotbollsförbundet om en landskamp i 7-manns bandy. Kampen ble spilt på Dæhlenengen i februar 1921. Det var mange tilskuere, og arrangementet var en suksess, både sportslig og økonomisk. Svenskene ble representert med sine regjerende mestere, AIK, mens Norge besto av spillere fra Ready og Trygg. Nordmennene overrasket og vant 7-2, men kampen regnes ikke som offisiell landskamp. Rett før kampstart nektet svenskene å registrere den som sådan.

## Referanser


## Kilder
*
NM i bandy 1914

**Norgesmesterskapet i bandy i 1914** ble ikke spilt. Den milde vinteren sørget for at kun tre kamper ble avviklet hele sesongen.

## Referanser
NM i bandy 1919

**Norgesmesterskapet i bandy 1919** var det sjuende norgesmesterskapet i bandy. Det deltok tre klubber. Ready vant turneringen etter finaleseier 9-5 over Trygg.

## Semifinale
23. februar, Dælenengen, Kristiania.
*Trygg – Frigg 10-2.

## Finale
2. mars, Frogner stadion, Kristiania, ca. 100 tilskuere.
* Ready – Trygg 9-5

Dommer: G. Hartmann Hansen, Frigg.

;Mesterlaget:
# John Gundersen
# Sam Knutzen
# Niels Hertzberg
# Eilif Bache
# Aage Ditlev-Simonsen
# Halfdan Ditlev-Simonsen
# Joachim Arnesen

## Referanser


## Kilder
*
Fylkesvei 689 (Hedmark)

**Fylkesvei 689 (Fv689) i Hedmark** gikk mellom Kveberg og Kveberg bru i Alvdal kommune. Veien var 1,5&nbsp;km lang.

2019 ble veien del av fylkesvei 2228.

## Kommuner og knutepunkter

* fra Kveberg mot  Steimoen, og mot  Motrøa i Tynset

*
* Kveberg bru mot  Gjelta

## Referanser


## Eksterne lenker
* Vegvesenets vegkart
Giannozzo Manetti

**Giannozzo Manetti** (født 5. juni 1396, død 27. oktober 1459) var en politiker og diplomat fra Firenze; han var også en betydelig representant for den lærde humanismen i den tidlige italienske renessansen

Han oversatte verker fra gresk, og studerte også hebraisk. Ettertiden husker ham best for verket *De dignitate et excellentia hominis libri IV* (*Om menneskets verdighet og fortreffelighet*), fullført i 1452/1453. Boken var et svar på pave Innocens IIIs *De miseria humane conditionis*. Hans historieverk, skrevet i tiden 1446–1447, var det første samtidige kritiske svaret på Leonardo Brunis innovative og monumentale historie om folket i Firenze. Hans skrev også kommentarer på Aristoteles og biografier over Dante Alighieri, Giovanni Boccaccio, pave Nikolas V, Francesco Petrarca, Seneca den yngre, og Sokrates. Som forfatter var hans skrivestil en etterligning av Cicero.

## Referanser


## Litteratur
* Foà, Simona (2007): [«Manetti, Giannozzo»](http://www.treccani.it/enciclopedia/giannozzo-manetti_(Dizionario-Biografico)/) i: Caravale, Mario (red.): *Dizionario Biografico degli Italiani* (DBI). Bind 68 (Malatacca–Mangelli), Istituto della Enciclopedia Italiana, Roma. Med omfangsrik bibliografi

## Eksterne lenker
* Manetti hos *Humanistic Texts*
* Utvalgte verker hos *Biblioteca Italiana*
Fylkesvei 4718

**Fylkesvei 4718** går mellom Kolbeinstveit og Kvildal i Suldal kommune.

Frem til 2019 hadde veien betegnelsen fylkesvei 692 (Rogaland).

## Kommuner og knutepunkter

*Endepunkt Kvildal

## Referanser




## Eksterne lenker
* Vegvesenets vegkart 
*
Glem ikke kamelene!

***Glem ikke kamelene!*** (originaltittel: *The Last Remake of Beau Geste*) er en amerikansk eventyr-komedie fra 1977 med Marty Feldman, Michael York og Peter Ustinov i hovedrollene. Regi er ved Marty Feldman.

## Handling
De adopterte tvillingbrødrene Beau (York) og Digby (Feldman) ender opp i Fremmedlegionen etter å ha forsvunnet fra hjemmet med en dyrebar blå safir.

## I rollene
*Marty Feldman –  Digby Geste 
*Michael York –  Beau Geste 
*Peter Ustinov –  Markov 
*Ann-Margret –  Flavia Geste 
*James Earl Jones –  Sheikh 
*Trevor Howard –  Sir Hector 
*Henry Gibson –  General Pecheur

## Eksterne lenker
* 

### Nett-TV
* Filmklipp
Gunnar Sem

**Gunnar Sem** (1932–2021) var en norsk barne- og ungdomsbokforfatter som bodde i Oslo.

Sem var opprinnelig bankansatt, og debuterte i 1968 med den historiske ungdomsromanen *Veien til [[Vestmar]]*, som han fikk Kirke- og undervisningsdepartementets pris for. Debutboken handlet om begivenheter på 1000-tallet, da Dag Eilivsson og Gregorius Dagson var kongens lendmenn på Bratsberg gård. Året etter kom oppfølgeren *Venner i vesterveg*, som handler om et baskisk søskenpar som ble ført som treller til Norge, rett etter at Olav Haraldsson var blitt konge. Også *Brente bygder* fra 1973 handler om mennesker som levde mens Gregorius Dagson var herre på Bratsberg, men i mellomtiden (1971) hadde Sem utgitt romanen *Grottenes gåte* om den 25 år gamle paleontologen Jan Ullvang som blir valgt ut til å delta i en ekspedisjon i Pyreneene som skal kartlegge kulturer fra siste mellomistid.

Sem skrev en rekke ungdomsbøker – alle med historisk innhold. Dessuten skrev han lokalhistorie og en biografi om Gustav Adolph Lammers.

## Bibliografi

### Romaner
* 1968: *Veien til Vestmar*, Aschehoug 
* 1969: *Venner i vesterveg*, Aschehoug
* 1971: *Grottenes gåte*, Aschehoug
* 1973: *Brente bygder*, Aschehoug
* 1989: *Bergfolkets barn 1: Karoline og Kalle*, Tiden
* 1990: *Bergfolkets barn 2:* *Ulveslaget*, Tiden
* 1991: *Bergfolkets barn 3:* *Mot vest*, Tiden
* 1992: *Det spøker på Akershus*, Tiden
* 1993: *Dauingen fra skjæret*, Tiden
* 1994: *Farlige feriegjester*, Tiden
* 1996: *Bendik Bols i Praha* (barnebok), Tiden
* 1997: *Død over Brutus Bicolo!* (barnebok), Gyldendal Tiden
* 1998: *På flukt i fremmed land* (barnebok), Gyldendal Tiden

### Lokalhistorie (utvalg)
* 1974: *Stathelle*, Stathelle kommune**
* 1987: *[[Ødegården Verk|Ødegårdens verk]]*, Bamble historielag
* 1999: *Dette er Bamble*
* 2000: *Lammers* (biografi), Grenland Forlag
* 2000: *Hvem er de - hvem var de? : telemarkinger i norsk toppidrett*
* 2004: *SOIL: Stathelle og omegn idrettslag 75 år*

## Referanser
Ozorków

**Ozorków** er en by sentralt i Polen med . Byen ligger i Łódź voivodskap.

## Referanser


## Eksterne lenker
*
Harald Skjønsberg

**Harald Skjønsberg** (født 1952) er en norsk lærer og forfatter.

Han er utdannet lektor i historie, og har arbeidet som lærer, saksbehandler og kommuneplansjef i Bærum kommune og som rektor ved Solvang skole i Asker fram til 2021.

Han debuterte i 1982 med kriminalromanen *Ingenting ruster*, som han skrev sammen med Stein Erik Lunde. De to skrev ytterligere en krim før han debuterte alene med *I det mørke lyset* i 1987. Fra 1991 skrev han flere lettlest-fortellinger for barn og ungdom med tema fra den nære historien: smuglertiden og okkupasjonen. Han har skrevet to historieverk for ungdomsskolen – i 1997 og 2006-08, og har siden 2003 skrevet flere historiske faktabøker for barn og ungdom. Han fikk Kirke- og undervisningsdepartementets fagbokpris i 2004 for *1814: det frie Norges fødselsår*.

Han har også skrevet sakprosa for voksne – om skolen og om ml-bevegelsen, og vært litteraturkritiker i *[[Dagbladet]]* og morgenkåsør i NRK P2. 

## Referanser
Fylkesvei 6598

**Fylkesvei 6598 (Fv6598)** går mellom Simensbakken og Langland i Melhus kommune.

Før 1. januar 2010 hadde veien betegnelsen fylkesvei 713.

Før Trøndelag fylke ble opprettet 1. januar 2018 hadde veien betegnelsen Fylkesvei 724 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Fylkesvei 5738

**Fylkesvei 5738** går mellom Støyva og Myklebust i Myklebustdalen ved Byrkjelo i Gloppen kommune. Veien er 8,9&nbsp;km lang.

Frem til 2019 hadde veien betegnelsen fylkesvei 693 (Sogn og Fjordane).

## Kommuner og knutepunkter

*Sanddal
*Endepunkt Myklebust i Myklebustdalen.

## Referanser




## Eksterne lenker
* Vegvesenets vegkart 
*
Cubanattøgle

**Cubanattøgle** er en nattøgle som lever i fjellkjeden Sierra Maestra sørøst på Cuba.

Den er liten, med en maksimal kroppslengde på 3,9 cm, og er motsetning til andre nattøgler eggleggende. Cubanattøglen lever i tørr, tropisk skog der den skjuler seg under steiner. Den eter insekter, for det meste maur, og edderkopper.

Cubansk nattøgle skiller seg såpass fra de øvrige nattøglene at den har sin egen slekt.

## Eksterne lenker
* 

* Answers.com: Cuban night lizard
Malaysias Grand Prix 2007

**Malaysias Grand Prix 2007** var et Formel 1-løp arrangert den 8. april 2007 på Sepang International Circuit. Det var det andre løpet i Formel 1-sesongen 2007.

Regjerende verdensmester Fernando Alonso vant løpet fra andre posisjon i startrekken, med McLaren-kollega Lewis Hamilton på andreplass. Dette var McLarens første dobbeltseier siden Brasil Grand Prix 2005. Kimi Räikkönen, som vant det forrige løpet, kom på tredjeplass. Felipe Massa, Räikkönen's teamkollega i Ferrari, startet løpet fra pole position, men ble forbikjørt av begge McLaren-bilene allerede i de to første svingene på første runde, og endte til slutt opp på en femteplass bak BMWs Nick Heidfeld.

## Klassifisering
### Kvalifisering

### Løpet

**Noter til tabellen:**
# Rubens Barrichello byttet motor mellom kvalifiseringen og løpet og ble derfor flyttet ned til bakerste startposisjon.

## Eksterne lenker
*
Tutajev

**Tutajev** (russisk: Тута́ев) er en by og det administrative sentrum i Tutajevskij rajon (kommune) i Jaroslavl oblast i Russland. Innbyggertall: 42&nbsp;644 (folketelling 2002).

Før 1918 het byen *Romanov-Borisoglebsk* (russisk: Рома́нов-Борисогле́бск), og før 1822, da de ble slått sammen etter ordre fra tsaren, var det to separate byer: Romanov (på høyre side av Volga) og Borisoglebsk (på venstre side). Romanov har eksistert siden 1300-tallet, og Borisoglebsk siden 1400-tallet. På 1400-tallet ble Romanov styrt av khaner fra Den gylne horde.

Mesteparten av befolkningen bor på høyre side av elva (det tidligere Romanov). Områdene i byen som ligger nærmest Volgas høyre bredd har mange gamle trehus og historiske bygninger (inkludert den slående Gjenoppstandelseskatedralen), men lengre unna elva er det boligblokker fra sovjettiden som dominerer. Det er ingen bru over Volga i Tutajev, så folk må bruke ferge eller reise nord til Rybinsk eller sør til Jaroslavl for å krysse elva.

Venstresiden av elva har flere kirker:  Krestovozdvizjenskij-katedralen fra 1658, Kazan-Preobrazjenskijkirken fra 1758, Frelser-erkeengelkirken bygget 1746-1751, Pokrovskajakirken fra 1674, Tikhonkirken fra 1911, Blagovestsjenskkirken fra 1660, og Leontevskaja-Voznesenskajakirken fra 1795.

I Tutajev ligger Tutajev Motorfabrikk, som er en av Russlands største produsenter av dieselmotorer.  

## Referanser


## Eksterne lenker
* 
* Tutajev Motorfabrikk
Helsedirektoratet

**Helsedirektoratet**, etablert i 2008, er et norsk direktorat som er underlagt Helse- og omsorgsdepartementet. 

Direktoratet er myndighetsorgan og faglig rådgiver, som iverksetter av vedtatt politikk og forvalter av lov og regelverk innenfor helse- og omsorgssektoren. I tillegg har Helsedirektoratet ansvar for den nasjonale helseberedskapen i Norge.

Helfo, opprinnelig Helseøkonomiforvaltningen, er en ytre etat i direktoratet, og Helsedirektoratet har det administrative ansvaret for pasient- og brukerombudene.

## Helsedirektoratets egenrepresentasjon
Helsedirektoratets visjon er «God helse – gode liv». Direktoratets verdier er:

*Faglig styrke: Helsedirektoratets arbeid er kunnskapsbasert og støtter seg på godt faglig skjønn.
*Åpenhet: Helsedirektoratets arbeid er preget av tydelighet, åpenhet, åpne prosesser og god kommunikasjon.
*Samarbeid: Helsedirektoratets arbeid innebærer helhetlig tenkning, tverrfaglighet og dialog.

## Historie

Helsedirektoratet ble opprettet 1. april 2008 fra deler av Sosial- og helsedirektoratet da arbeidsoppgaver på sosialfeltet ble overført til Arbeids- og velferdsdirektoratet.

I januar 2009 ble Helseøkonomiforvaltningen (HELFO), som blant annet dekker legemiddelrefusjoner, refusjoner til primærhelsetjenesten og private avtalespesialister, flyttet fra NAV til Helsedirektoratet. HELFO forvalter ca. 25 milliarder kroner årlig gjennom direkte oppgjør til behandlere, leverandører og tjenesteytere, samt individuell refusjon av utgifter til blant annet legemidler, tannhelse og helsetjenester i utlandet. I tillegg har HELFO ansvar for ordningen med fastlegebytter og europeisk helsetrygdkort.

Fra 1. januar 2016  ble Statens strålevern en etat i Helsedirektoratet. Fra samme dato ble Statens autorisasjonskontor for helsepersonell (SAK) innlemmet i direktoratet, sammen med Seksjon for meldeordninger og Sekretariatet for nasjonalt råd for kvalitet og prioritering fra Kunnskapssenteret. Statens strålevern ble gjenopprettet som eget direktorat 1. juli 2017.

I 2018 flyttet direktoratet til nye lokaler i Vitaminveien på Storo.

1. januar 2024 ble Direktoratet for e-helse en del av Helsedirektoratet.

## Organisasjonsstruktur

Direktoratet ledes av konstituert helsedirektør Mariann Hornnes, assisterende helsedirektør er Olav Valen Slåttebrekk. Bjørn Guldvog var helsedirektør fra 2012 til januar 2025.

Direktoratet er organisert i fem divisjoner:

* Folkehelse og forebygging
* Kvalitet og forløp
* Helseøkonomi og kompetanse
* Analyse og samfunn
* Digitalisering og helseregistre

## Ledelse

* 2008–12: Bjørn-Inge Larsen
* 2012–25: Bjørn Guldvog
* 2025–: Cathrine Marie Lofthus

## Referanser


## Eksterne lenker

* Helsedirektoratet
* Helfo
* Pasient- og brukerombudet
* ''Samler oppgaver i ett direktorat''. Pressemelding 31. januar 2008 fra Arbeids- og inkluderingsdepartementet
Sieradz

**Sieradz** er en by i det sentrale Polen ved elven Warta. Den har litt over 44 000 innbyggere og ligger i Łódź voivodskap.

## Referanser


## Eksterne lenker
*
Mord med døden til følge

***Mord med døden til følge*** (originaltittel: *Murder by Death*) er en amerikansk krim-komedie fra 1976 med kjente skuespillere som David Niven, Peter Sellers, Peter Falk, Alec Guinness, og Eileen Brennan i noen av hovedrollene. Filmen er delvis inspirert av Agatha Christie-novellen *And Then There Were None* fra 1939. Filmen hadde også forfatteren Truman Capote i hans eneste filmrolle.

## Handling
Lionel Twain (Truman Capote) er en eksentrisk millionær som bor på et gammelt og øde hus med knirkende dører, blinde butlere og døve tjenere. En dag inviterer han verdens dyktigste detektiver til middag... og et mord. Alle dukker opp og setter seg til bords slik at moroa kan begynner. Twain avslører så komplottet. En av de tilstedeværende vil bli myrdet ved midnatt. De inviterte begynner så å spørre seg om hvem vil dø og hvem er morderen?

## Om filmen
*Mord med døden til følge* er spekket med gamle krim- og grøsser-klisjeer, som utvikler seg til en lattervekkende kriminalparodi. Detektivene er klare parodier på anerkjente detektiver:
* Sidney Wang skal være en parodi på Charlie Chan
* Milo Perrier er Hercule Poirot
* Miss Jessica Marbles er Miss Marple
* Sam Diamond er Sam Spade fra Malteserfalken 
* Dick Charleston er Nick Charles fra Den tynne mann.

Filmen fikk i 1978 en oppfølger kalt *[[Den lusne detektiv]]*. I 1985 kom en nyinnspilling kalt *[[Clue (film)|Clue]]*.

## I rollene
*Peter Sellers: Sidney Wang
*Richard Narita: Willie Wang
*David Niven: Dick Charleston
*Maggie Smith: Dora Charleston
*Peter Falk: Sam Diamond
*Eileen Brennan: Tess Skeffington
*James Coco: Inspector Milo Perrier
*James Cromwell: Marcel
*Elsa Lanchester: Miss Jessica Marbles
*Estelle Winwood: Miss Withers
*Sir Alec Guinness: Butler Bensonmum
*Nancy Walker: Yetta
*Truman Capote: Lionel Twain

## Eksterne lenker
*
Pumpemekanisme

**Pumpemekanisme** (engelsk *pump-action*) er en type lademekanisme på et repetergevær. Ladingen foregår ved at man normalt drar forskjeftet på geværet bakover og så frem i en pumpebevegelse, og med dette kaster ut tomhylse og lader inn ny patron. Denne typen mekanisme brukes i hovdsak på hagler (pumpehagle), men noen få rifler benytter også denne lademekanismen.

Pumpemekanisme kan også benyttes som navn på en del airsoft og luftvåpen, som benytter en lignende mekanisme for å både lade en kule og spenne et fjærstempel, eller bygge lufttrykk for pneumatiske våpen.

## Virkemåte
Nesten alle pumpemekanismer benytter en frem- og tilbakebevegelse for å lade våpenet. Skjeftet er vanligvis knyttet til sluttstykket, og bevegelsen bakover låser opp sluttstykket og trekker det tilbake. Den brukte patronen trekkes ut av kammeret og kastes ut ved hjelp av en utstøter. Samtidig presser en fjær i magasinet en ny patron inn i en heis, som løfter patronen opp i stilling bak kammeret mot slutten av bakoverbevegelsen. På dette tidspunktet spennes også hanen eller tennstempelet. Når skjeftet deretter beveges fremover, blir patronen brakt inn i kammeret, sluttstykket låses, og våpenet er igjen klar til avfyring.

## Se også
* Bøylemekanisme
* Sylinderlås
* Rulleblokk
* Helautomatisk skytevåpen
* Halvautomatisk skytevåpen
* Repetergevær
Tomaszów Mazowiecki

**Tomaszów Mazowiecki** er en by plassert sentralt i Polen med litt over  innbyggere. Byen ligger i Łódź voivodskap, der elvene Pilica, Wolbórka og Czarna Bielina møtes.

Den israelsk historikeren og politikeren Simha Flapan ble født i byen.

## Referanser


## Eksterne lenker
*
Oslo Symfoniorkester

**Oslo Symfoniorkester** er et amatørorkester fra Oslo. Orkesteret ble stiftet i 1927 som KFUM-orkesteret «Arioso», senere som Oslo Amatørsymfoniorkester og fikk sitt nåværende navn i 1992. Oslo symfoniorkester har full symfonisk besetning og har i dag rundt 90 medlemmer.

Dirigent siden 1990 har vært Jan Ola Amundsen.

## Årlige konserter
Oslo Symfoniorkester har spilt ved Oslo kommunes Festforestilling i Oslo Konserthus siden 1993, med solister som Juni Dahr, Vilde Frang, Marte Krogh, Sigve Bøe og Arve Moen Bergseth. Orkesteret har spilt ved 25 Operaball i Oslo i Gamle Logens Sal, og ved promenadekonserter i Chateau Neuf (1990-1997). Orkesteret har spilt nærmere 50 konserter for foreningen Tårnseilerne, som har vært en viktig samarbeidspartner siden 1990.

## Se også
Oslo-Filharmonien

## Eksterne lenker
*
Bełchatów

**Bełchatów** er en by plassert sentralt i Polen med litt over 62 000 innbyggere. Byen ligger i Łódź voivodskap.

I kommunen ligger Bełchatów kraftverk som er Europas største kullkraftverk basert på lignitt, og Polens kraftigste elektrisitetsprodusent med en effekt på nesten 4,5 GW og en årsproduksjon på inntil 28 TWh, eller en femtedel av landets kraftproduksjon.

## Referanser


## Eksterne lenker
*
Kammer (våpen)

Et **kammer** er bakerste del av pipen som omslutter drivladningen til et skytevåpen. I moderne skytevåpen vil kammeret omslutte hylsen til patronen. Kammeret er forsterket, slik at trykket som blir laget når kruttet i patronen antennes, ikke skal sprenge patronhylsen eller pipen, men skyte prosjektilet ut igjennom løpet istedenfor.

På forladere som bombekastere og eldre våpentyper er kammeret avstengt bak, og drivladning og prosjektil må lades via fremsiden av løpet. På bakladere er baksiden av kammeret tilgjengelig via en lademekanisme, slik at ammunisjonen kan lades direkte inn fra baksiden av kammeret. Revolvere har ikke et kammer i egentlig forstand, men derimot flere kamre i sylinderen, hvor patronene settes i. Repetervåpen vil gjerne ha et sluttstykke som utgjør bakveggen (støtbunnen) og noen ganger deler av sideveggene i kammeret når mekanismen er lukket.

## Referanser
Utstøter

En **utstøter** eller **utkaster** (engelsk *ejector*) er en del på et skytevåpen som skyver eller støter den brukte hylsen ut av våpenet. Tomhylsen skyves eller støtes som regel ut gjennom en utstøteråpning (også kalt utkasteråpning). Utkasteråpningen kan også brukes til å inspisere om våpenet er ladd eller ikke.

Det finnes flere typer utstøtere. En vanlig type er å ha en fjærbelastet dor festet i støtbunnen på sluttstykket (som på for eksempel Sauer 200 STR og AR-15). En annen vanlig utforming er å ha en statisk tapp som er festet til våpenets glidekasse (Mauser m98 og Kongsberg M67) eller festet i rammestykket (som på de fleste moderne halvautomatiske pistoler). Utstøteren kan også for eksempel festes til våpenets glidestykke eller underbeslag.

## Se også
* Utdrager

## Referanser
Steve Rushton

**Steve Rushton** (født 30. oktober 1987 i Chertsey i Storbritannia) er en britisk musiker. Han var tidligere bassist i det engelske bandet Son of Dork frem til de splittet opp i 2008. Han er nå soloartist.

Han har også tidligere spilt i bandet Mr. Cheerful sammen med Mark Sigh og Matt Carroll. De hadde sanger som *Do I Still Want You* og *I'll Never Be*.

## Eksterne lenker
* 
* 
*
Danilov

**Danilov** (russisk: Дани́лов) er en by i Jaroslavl oblast i Russland. Jaroslavl. Innbyggertall: 17&nbsp;245 (folketelling 2002).

## Historie
Danilov ble første gang nevnt i en krønike i 1592. Den fikk innvilget byrettigheter i 1777.

## Økonomi og næringsliv
Byens industri består i et større meieri og en del treforedling. Det er også en større jernbanestasjon i byen, hvor lokomotiver byttes fra elektrisk system 3kV likestrøm til 25kV vekselstrøm, og vice versa. Det går jernbanelinjer til Jaroslavl, Vologda, og Buj.
## Eksterne lenker
*
Marita Petersen

**Marita Petersen** (født **Johansen**; 1940–2001) var en færøysk sosialdemokratisk politiker. Hun var partileder i Javnaðarflokkurin fra 1993 til 1996. Hun var den første kvinnen som nådde toppen i færøysk politikk, som Færøyenes regjeringssjef (lagmann) fra 1993 til 1994 og lagtingsformann fra 1994 til 1995. Hun stod i spissen for tøffe forhandlinger med danske myndigheter og banker for å unngå økonomisk sammenbrudd på Færøyene som følge av bankkrisen.

## Familie og yrkesliv
Hun vokste opp i Vágur på Suðuroy som datter av lærerparet Sámal Johansen og Anna Elisabeth Matras. Både faren og to av Maritas brødre var politisk aktive. Morens brødre Christian Matras og Samuel Erik Matras var også synlige i færøysk samfunnsliv. Hun var også i slekt med Færøyenes regjeringssjef Jógvan Sundstein. Marita giftet seg i 1962 med advokat Kári Dalsgaard Petersen.

Hun gikk lærerseminaret i Hellerup ved København og tok senere videreutdannelse i pedagogisk psykologi ved Danmarks Lærerhøjskole i Aarhus. Hun underviste ved kommuneskolen i Tórshavn frem til 1989, da hun ble undervisningsleder i det færøyske undervisningsdirektoratet, Landsskúlafyrisitingin.

Marita Petersen var leder i Føroya Lærarafelag fra 1980 til 1984.

## Politisk arbeid
Hun innvalgt på Lagtinget fra Suðurstreymoy fra 1988 til 1998.

I 1991 ble hun medlem av Atli Dams sjette regjering med ansvar for skole-, kultur- og lovsaker. Hun gjorde seg kjent ved å reformere utdanningen for ungdommer, spesielt for yrkesfaglige retninger. Hun la også frem forslaget til ny alkohollov, som avsluttet forbudstiden på Færøyene og opprettet salgsmonopolet Rúsdrekkasøla Landsins. Da Atli Dam trakk seg i 1993, overtok Marita Petersen ledelsen av regjeringen.

Marita Petersens regjering måtte håndtere en dyp økonomisk krise som følge av bankkrisen på Færøyene. Utfallet av forhandlingene med Danmarks regjering og Danske Bank ble at Færøyenes regjering kjøpte Danske Banks aksjer i Føroya Banki.

Ved lagtingsvalget i 1994 ble Javnaðarflokkurin halvert. Petersen måtte gå av som regjeringssjef, men ble valgt til lagtingsformann. Hun fortsatte også som partileder. I 1995 ble hun utfordret av Jóannes Eidesgaard om lederskapet i Javnaðarflokkurin, men ble sittende. Hun trådte til side under det påfølgende landsmøtet i 1996. Som partileder hadde hun arbeidet for en fornyelse av partiets program og for å aktivisere flere av de kvinnelige medlemmene.

Hun gikk ut av politikken i 1998 og ledet oppbyggingen av et senter for spesialpedagogikk. I 2001 fikk hun påvist kreft og døde etter et kort sykeleie, 60 år gammel.

## Referanser
Leirdueskyting

**Leirdueskyting** er flere typer sportsskyting med haglgevær hvor skytteren forsøker å treffe en flyvende leirdue, som bærer navnet fordi de tradisjonelt var laget av leire. Leirduen kastes som regel ut foran skytteren på skytterens egen kommando.

Leirduen er en rundformet «tallerken» og blir i dag laget av bitumen (asfalt). Leirduen har ofte lett synlige farger, vanligst brukt er signaloransje. Leirduen kastes vanligvis ut enten på tvers av eller bort fra skytteren. Skytteren kan bli servert duene en og en, eller to og to, kalt dubbleer. Det nyttes oftest dobbeltløpede hagler.

Denne type skyting blir mest brukt til mesterskapsskyting, men er også utbredt for jegere som vil finpusse skyteferdighetene sine på bevegelige mål og øve til jakt.

## Øvelser
Hvis flere leirduekastere blir brukt under skytingen, blir det ofte kalt skeetskyting, eller *olympisk skeet*, en variant som også er olympisk øvelse. En annen variant av leirdueskyting kalles *trap*, eller *olympisk trap*.

## Leirduekasteren

En leirduekaster kan være mekanisert, automatisk eller manuell, og er uformet for å sende leirduene i en flat flukt roterende om egen tverrakse, ikke ulikt en diskos.

Den mekaniske versjon er en fjærbelastet kaster som skyter ut leirduen ved at en annen person trekker i en snor, eller på annen måte løser ut kastarmen på kasteren. Kastarmen er mellom 40 og 50 cm, og leirduen kan dermed plasseres langt fremme eller langt bak på armen for å få ulike fluktbaner. Ved å variere duenes flukt øker vanskelighetsgraden for skytteren. Kastarmen har plass til to duer, som da vil få noe ulik fluktbane.

En automatisk kaster er strømdrevet, og har gjerne et magasin med duer. Noen løses ut ved en knapp, andre er stemmeaktiverte.

En manuell kaster, også kalt «håndkaster» er håndtak laget i bevegelig plast, der man plasserer en leirdue i enden. Kasteren holdes og duen sendes ut ved å svinge kasteren likt et steinkast (uten å slippe).

## Tilpasning av våpen
Et korrekt tilpasset skjefte blir ofte ansett som viktig for å lykkes i leirdueskyting.

Kryssdominans kjent for å kunne skape problemer i leirdueskyting.

## Se også
* NJFF Jegertrap

## Referanser
Posjekhonje

**Posjekhonje** (russisk: Пошехо́нье) er en by i Jaroslavl oblast i Russland. Den ligger ved elva Sogozja (men elvedalen nedenfor Posjekhonje er nå oversvømt av Rybinsk-reservoaret), rundt 151&nbsp;km nordvest for Jaroslavl.

Byen ble grunnlagt som landsbyen *Pertoma* (russisk: Пертома) på 1600-tallet. I 1777 fikk den innvilget byrettigheter og nytt navn, Posjekhonje. I 1918 ble byens navn endret til *Posjekhonje-Volodarsk* (russisk: Пошехо́нье-Волода́рск), etter sovjetpolitikeren V. Volodarskij. Byen bar det navnet til 1992, da den fikk tilbake sitt gamle navn Posjekhonje.

## Demografi
Befolkningsutvikling:
:

## Referanser


## Eksterne lenker
*
Deperdussin Monocoque

**Deperdussin Monocoque** var et fransk fly utviklet for konkurranseflygning.

Flyet vant Gordon Bennet Aviation Cup to ganger, i 1912 utstyrt med en Gnome motor med en ytelse på 100 hk og med en Le Rhône med en ytelse på 160 hk i 1913 da flyet den 29. september ble første fly som fløy fortere enn 200 km/t.
Statsborgeren

***Statsborgeren. En tidende for Norges vel*** var et norsk tidsskrift som ble opprettet i 1831 av Peder Soelvold. Bladet kom ut med uregelmessige mellomrom, og var et radikalt-demokratisk opposisjonblad, som særlig angrep embetsmannsklassens maktstilling. 

Soelvold ble ni ganger dømt i retten for påstander i avisen, og i 1835 måtte han fratre som redaktør. Redaksjonen ble da overtatt av Henrik Wergeland, som tidligere hadde vært en av bidragsyterne, og som fortsatte som redaktør til 1837 da tidsskriftet gikk inn. Boktrykker Johan Jørgen Krohn var utgiver av tidsskriftet, og ifølge Munthe den som sørget for å bytte ut Soelvold med Wergeland.

## Bladets program
Bladet erklærte at det ville «*benytte Trykke-friheden i dens meest udstrakte Betydning*» og ikke «*efter Magt-menneskers Hu*». Det var ikke det første samfunnskritiske bladet i Norge. Bladet var politisk viktig ved at det bidro til organiseringen av en kritisk opinion, spesielt blant bøndene. Etter 1814 fortsatte embetsmenn å styre Norge. Utenom stortingssesjonene hvert tredje år var statsstyret lukket, og lokal forvaltning nærmest ugjennomtrengelig for almuen. Å avsløre hemmelighold, reise anklager om korrupsjon eller sette ut et rykte kunne ha en politisk funksjon. Soelvold stod på at «*Offentlighed er Sladderagtigheds og mange andre Lasters Grav*.» Han ønsket ytringer «nedenfra», enten det dreide seg om fakta eller fantasi. *Statsborgeren* trykte angrep på navngitte embetsmenn, og Soelvold hevdet at det var langt bedre «*at urigtige Meninger bekjendtgjøres gjennem [[Presse]], da derved aabnes Anledning til Gjendrivelse,*» enn at de «*udbredes i Løndom, uden at ledsages af Berigtigelse*». Hans åpenhet førte imidlertid til injuriesaker og dommer. Wergeland derimot klarte å unngå flere rettssaker, og i hans tid var nok bladet mer preget av redaktøren selv enn av innsenderne.

Wergeland beskriver tidsskriftet slik: 

Fra forordet i første utgave 3. juli 1831:

I 1812 sikret Karl Johan seg betydelig makt over pressen i Sverige, men dette var mye vanskeligere i Norge pga grunnloven som var vedtatt i 1814. Karl Johan prøvde ulike metoder overfor sine meningsmotstandere. I 1821 bestakk han redaktøren av *[[Det norske Nationalblad]]* med en årlig ytelse på 600 spesidaler livet ut. *Statsborgeren* ble derimot angrepet gjennom datidens pressestøtte, der aviser ble distribuert til nedsatt portotakst, en ordning vedtatt i enevoldstiden for å bedre informasjonsflyten fra Norge til Danmark. Denne fordelen ble *Statsborgeren* fratatt, i likhet med *Patrouillen* - trolig Norges viktigste opposisjonavis - som deretter ikke kunne distribueres utenfor Drammen der den ble trykt.

## Referanser


## Kilder
* *[[Nordisk familjebok]]. Uggleupplagan*,«Soelvold, Peder Pedersen»
* Jens Arup Seip, *Fra embetsmannsstat til ettpartistat og andre essays* Universitetsforlaget (1963) (Ebok fra bokhylla.no)

## Litteratur
* Munthe, W. S.: *Statsborgeren og Peder Soelvold*. 1907.

## Eksterne lenker
*
Haglpatron

En **haglpatron** er en patron som blir brukt i et haglgevær.

## Oppbygning
Patronen består av:
* **Hylsen** som omslutter krutt og hagl, laget i papp, plast eller messing
* **Hagl** (flere prosjektil samlet)
* **Buffer** (Skille mellom krutt og hagl)
* **Messingkopp** der tennhetteen sitter.

Når kruttet antennes økes trykket i patronen og haglet forlater våpenet som alle andre typer prosjektiler. Eneste forskjellen er at det normalt er flere hundre hagl som spres når de forlater løpet. Haglet lager en slags "sigarform" og blir som en vegg med stor treffradius. Haglet har liten penetreringsevne, men det er kraften og sjokket som medfølger, som dreper viltet. Hagl fungerer best på korte avstander. inntil 30 meter.  Det finnes også haglpatroner med såkalte slugs, som inneholder kun ett prosjektil. 

## Kaliber
Det vanligste kaliberet for hagle er 12, som blant annet fås i lengdene 70 mm (2,75 tommer), 75 mm (3 tommer) og 89 mm (3.5 tommer). Kaliber 16 og 20 er også vanlige.
Cordura

**Cordura** er i dag et registrert varenavn på et stoff av vevd nylon laget av Invista, et heleid datterselskap av Koch Industries Inc. Materialet har slitesterkt, og er kjent for lang holdbarhet og motstandsdyktighet mot skader.

Cordura benyttes i en mengde produkter fra bagasje og ryggsekker til støvler, militærutstyr, slirer og ammunisjonsvesker.

## Historie
Tidligere var Cordura et registrert navn på et sertifisert rayonmateriale fra DuPont. Som varemerke har cordura historie tilbake til 1929 som et produkt utviklet av rayon. Under andre verdenskrig ble produktet videreutviklet, g ble benyttet til dekk av det militære.

Fra 1966 har Cordura-varemerket blitt benyttet på nylonprodukter da disse hadde forbigått ytelsen til rayon. 

## Bruk i dag
Cordura har fortsatt sin videreutvikling som et varemerke for Invista med nye produkter som øker bredden på produktspekteret, som for eksempel:
*Bagasje
*Sport- og fridtidsutstyr
*Motorsykkel-bekledning
*Beskyttelsesutstyr til paintball
*Applikasjoner hvor vannavstøtning er viktig

## Referanser


## Eksterne lenker
* Cordura hjemmeside
Phuketsmerling

**Phuketsmerling** (*Schistura robertsi*) er en smerling fra familien Nemacheilidae.
De blir opptil 7cm lange og det er vanskelig å se forskjell på kjønnene. Som navnet tilsier, kommer arten fra ferieøya Phuket i Thailand der den hører til i regnskogsbekkene. Den finnes også ved innlandet.

## I akvarium
Arten er ikke spesielt vanskelig å holde. Den har behov for skjulesteder som f.eks. røtter eller noen grotter. Akvariet bør være på cirka 80x35x40cm. De trives best i ph 6-7 og temperaturen bør ligge rundt 23-26 °C.
Ha gjerne kraftig vannbevegelse i akvariet.
De spiser levende fôr, frosset fôr og tørrfôr.

## Eksterne lenker
* 
* akvaforum.no
Personlig selvforsvarsvåpen

Et **personlig selvforsvarsvåpen** er en maskinpistol eller et automatgevær til selvforsvar. Begrepet ble innført i 1990-årene og brukt til markedsføring av kompakte maskinpistoler og automatgeværer til selvforsvarsbruk.  Bruksområdet er ofte for kjøretøymannskaper og livvakter.

Kjente modeller på markedet er Heckler & Koch MP7 og FN P90.

## Referanser
Mysjkin

**Mysjkin** (russisk: Мы́шкин) er en by i Jaroslavl oblast i Russland. Den ligger ved den bratte venstrebredden til elva Volga. Innbyggertall: 6&nbsp;076 (folketelling 2002), 6&nbsp;340 (folketelling 1989).

Det har eksistert en bosetning på dette stedet i alle fall siden 1400-tallet. Byrettigheter ble innvilget i 1777. I sovjettiden ble Mysjkin fratatt sin bystatus og ble en bymessig bosetning, men denne avgjørelsen ble reversert i 1991.

## Referanser


## Eksterne lenker
*
Hylster

Et **hylster** er en oppbevaringstaske som er tilpasset elementet det skal bære og beskytte. Hylster kan festes i et belte eller liknende, eller har egne festemuligheter. Materialet som brukes kan variere, men det mest brukte er nylon, lær, plast og cordura. Forskjellige typer hylster er lårhylster, skulderhylster, hoftehylster og ankelhylster.

## Lårhylster
Lårhylster er en modifisert oppvaringstaske for håndvåpen eller kniv, montert på låret. Lårhylsteret låses som oftest på et hoftebelte i overkant og rundt låret med enten en eller to stropper. Hylsterets mening er å beskytte våpenet det oppbevarer samt å være lett tilgjengelig.

## Feste
Hylsteret kan feste pistolen på flere måter:

;Avtrekkerbøyle: På de fleste pistolhylstre holdes våpenet fast i hylsteret via avtrekkerbøylen, enten via en låsemekanisme eller bare at hylsteret er litt trangt og holder eller klikker våpenet på plass.

;Sekundær låsing: Noen hylstre har også sekundære låsemekanismer, for eksempel en flapp som tres over grepet.

;Lykt: Ved bruk av våpenlykt er det ofte ikke mulig å lage et hylster som holder våpenet etter avtrekkerbøylen, og de fleste slike hylstre holder derfor våpenet fast via lykten. Hylster, våpen og lykt bør da være utformet for å passe sammen.

## Se også
* Rumpetaske
Haldórsvík

**Haldórsvík** er en bygd på Færøyene. Den ligger nordøst på Streymoy, den største av øyene, langs sundet som skiller den fra Eysturoy. Bygda har kaianlegg og fiskemottak. Haldórsvík ligger i Sunda kommuna.

## Historie
Det første leddet i stedsnavnet kommer av mannsnavnet Haldór eller Halldór. Stedsnavnutvalget godkjente i 1960 skriveformen *Haldarsvík*, som i 2011 ble endret til *Haldórsvík*. På folkemunne kalles den bare *Vík*.

Haldórsvík er første gang nevnt skriftlig i jordeboken fra 1584.

Haldórsvíkar kirkja er Færøyenes eneste oktogonale kirke. Den ble innviet i 1856 og ombygd i 1932. Kirken er også kjent for sin altertavle, malt av Torbjørn Olsen (1996), som forestiller det siste måltid, men der apostlenes ansikter er byttet ut med kjente færøyske kunstnere.

Ved innføringen av det kommunale selvstyret på Færøyene i ble bygda en del av Norðstreymoyar prestagjalds kommuna. I 1913 ble Haldarsvíkar og Saksunar kommuna skilt ut som en egen kommune, og i 1944 ble den delt i Saksunar kommuna og Haldarsvíkar kommuna. Haldarsvíkar kommuna omfattet også Tjørnuvík og Langasandur. I 2005 ble kommunen innlemmet i Sunda kommuna.

Lagmann Andrass Samuelsen (1873–1954) kom fra Haldórsvík.

## Referanser


## Eksterne lenker
*
Kulturvereinshaus

**Kulturvereinshaus** (Industrie- und Kulturverein) var en bygning i Nürnberg som ble reist i 1905.  Bygningen var opprinnelig en av byens viktigste kulturbygninger og var plassert i Frauentorgraben 49.

Under det tyske nasjonalsosialistiske partiets rikspartidager ble bygningen benyttet og under de første partidagene ble de store innendørsmøtene holdt i bygningen.  Det var i denne bygningen de beryktede raselovene fra Nürnberg ble vedtatt under rikspartidagene i 1935.

Bygningen ble totalødelagt den 2. januar 1945 under den allierte bombingen av byen.  En erstatningsbygning ble reist i 1950 og denne stod frem til 1967 sammen med ruinene fra den originale.  Disse ble destruert i 1967 og en ny bygning ble reist.  Fra 1971 har bygningen huset en underavdeling av det offentlige selvstyrte forsikringsselskapet AOK (Allgemeine Ortskrankenkassen) 

## Se også
* Arrangementsområdene under Rikspartidagene i Nürnberg, anleggene for de tyske nazistenes partikongresser og massemønstringer på 1930-tallet

## Eksterne lenker
* link bilder fra rikspartidagene i 1927
Hullemaskin

En **hullemaskin** er en innretning til å lage hull i papirark, slik at arket kan settes inn i en ringperm.

Hullplasseringen varierer fra land til land, avhengig av hvilken standard for ringpermer som benyttes, og alt fra to til fire hull forekommer. I alle tilfelle er hullplasseringen symmetrisk om midten av arkets ene side.

I Norge benyttes standarden ISO 838. To hull med diameter 6±0,5&nbsp;mm plasseres 80±0,5 mm fra hverandre og 12±1&nbsp;mm fra arkets kant. ISO 838 benyttes i de fleste europeiske land, men ikke i Sverige, og heller ikke i Nord-Amerika.

En 4-hulls utvidelse av ISO 838, som dog ikke spesifiseres i selve standarden, er også vanlig for å gi en mer stabil innbindning. Denne hullplassering kalles ofte for 888, ettersom de tre hullavstandene alle er 8&nbsp;cm. En del hullemaskiner tilpasset ISO 838 har en markering som gjør det mulig å benytte dem for 888-systemet, ved at man lager 2 + 2 hull i arket. Firehullspermer brukes bl.a til permer for sikkerhetsinformasjon som HMS og brannberedskap, da ark med to hull lettere revner eller blir utslitt rundt hullene ved bruk.

I Sverige brukes et 4-hullssystem som går under navnet triohålning. Dette er en nasjonal de facto-standard for Sverige. Hullavstand for de indre hullene er 70 mm og de ytre hullene er 21 mm lengre ut. (Navnet "Triohålning" kommer fra tre oppfinnere som tok patent på en ringperm kalt "Triopärmen" i 1890)

I Nord-Amerika brukes et trehullssystem med 108 mm hullavstand (4 1/4 tommer) og et tohullssystem med 70 mm hullavstand (2 3/4 tommer).

## Referanser
LGT Bank

**LGT Bank** er en internasjonal bank som tilhører fyrstehuset i Liechtenstein. Den ble grunnlagt i 1920 som *Bank in Liechtenstein*. Banken har 1&nbsp;500 ansatte og kontorer i Europa, Asia og Amerika. Den har sete i Vaduz.

## Eksterne lenker
* LGT Bank
Rudolf Børø

**Rudolf Børø** (født 31. januar 1948 i Råkvåg, Rissa) er barnebokforfatter og museumsformidler, bosatt i Trondheim.

Han debuterte med diktsamlingen *Rolig, hjerte, rolig*, Arbeidern forlag i 1982. Hans første barnebok, *Skoddeskogen*, kom i 1985 og han fikk Kirke- og undervisningsdepartementets debutantpris for den. Boken skildrer forholdet mellom sønn og alenefar, og tematiserer mannsidealer, farsrolle og innadvendthet. Børø har skrevet ytterligere tre bøker.

Børø arbeider ved Trøndelag Folkemuseum.

## Bibliografi
* *Rolig, hjerte, rolig*, lyrikk, Arbeidern (1982)
* *Skoddeskogen*, barnebok, Gyldendal (1985)
* *Rockegruppa Platon I*, barnebok, Eide (1990)
* *Rockegruppa Platon II*, barnebok, Eide (1991)
* *Tippekupongen*, barnebok, Eide (1992)

## Kilder
* Presentasjon av Rudolf Børø i Forfatterkatalogen på Forfattersentrums nettsider

## Eksterne lenker
*
Hjelp, vi flyr!

***Hjelp vi flyr!*** (originaltittel: *Airplane!*) er en amerikansk  fra 1980 regissert og skrevet av Jim Abrahams, David Zucker og Jerry Zucker. Filmen handler om alle de vanvittige episodene som oppstår om bord i et passasjerfly når besetningen slåes ut av en matforgiftning. Hovedrollene spilles av Robert Hays og Julie Hagerty, mens sentrale biroller spilles av Leslie Nielsen, Robert Stack og Lloyd Bridges.

*Hjelp vi flyr!* er en parodi på katastrofefilmen og handlingen er rent konkret hentet fra *[[Zero Hour! (1957)|Zero Hour!]]* fra 1957.

Den ble meget populær i USA og fikk en oppfølger kalt *[[Hjelp, vi flyr igjen!]]* (1982).

## Handling
Handlingen foregår om bord på et passasjerfly mellom New York og Chicago. Passasjerer og besetning utgjør en broket forsamling. Blant dem er en pilot med tvilsomme seksuelle tilbøyeligheter, to religiøse fanatikere, en syngende flyvertinne og en lege med en nese som avslører ham når han ikke holder seg til sannheten. Annenpiloten går under navnet "Roger Murdock", men ligner til forveksling en kjent basketballspiller. Til middag får passasjerene valget mellom kjøtt og fisk. På kort tid er de som valgte fisk, blitt matforgiftet. Dette inkluderer både piloten annenflygeren. Den eneste blant passasjerene som har ført et fly, er den tidligere kampflygeren Ted Striker. Men han har ikke fløyet på mange år og har dessuten ingen erfaring med svære jumbojeter. I tillegg har han flyskrekk på grunn av traumatiske krigsopplevelser. Årsaken til at han nå befinner seg om bord, er at han ønsker å vinne tilbake sin Elaine, en tidligere kjæreste som er flyvertinne om bord. Omsider lar han seg overtale til å ta pilotens plass, mens Elaine erstatter annenflygeren. I mellomtiden forbereder flygeledere i Chicago seg på å lose dem trygt ned på bakken ved å kommunisere over sambandet. Denne operasjonen kompliseres imidlertid ved at den blir ledet av en gammel kjenning av Ted fra krigen.

## Om filmen

### Popularitet og økonomi
*Hjelp vi flyr* ble en stor suksess i USA hvor den innbrakte 83 millioner dollar og ble den fjerde mest innbringende filmen i 1980.

Produksjonskostnadene var på 3,5 millioner dollar.

### Anmelderne
Den ble svært godt mottatt av anmelderne, noe som gjenspeiles at den har fått 97 % på Rotten Tomatoes. Den amerikanske kritikeren Roger Ebert gav den 3 av 4 stjerner, mens Leonard Maltin gav den 3,5 av 4.

Den ble også godt mottatt av de norske anmelderne. Både *[[VG]]*, *[[Aftenposten]]* og *[[Dagsavisen]]* gav den terningkast fem, mens *[[Dagbladet]]* gav den fire.

### Priser
I 2000 rangerte American Film Institute den på tiendeplass på en liste over de 100 beste filmkomediene på 1900-tallet (AFI's 100 Years... 100 Laughs). I 2007 kåret lesere av britiske *[[The Guardian]]* den til den neste morsomste filmen gjennom tidene.

I 2010 besluttet amerikanske National Film Preservation Board at filmen var betydningsfull nok til å lagres i USAs nasjonale filmregister.

## I rollene

## Referanser


## Eksterne lenker
*
Vindobona

**Vindobona** (gallisk: *windo-*, «hvit», «velsignet» + *bona*, «voll», «bunn») var opprinnelig en gallisk bosetning og deretter en romersk militærleir beliggende i det nåværende Wien. Omkring år 15 f.Kr. ble kongeriket Noricum innlemmet i Romerriket og elva Donau ble da grense for imperiet. Derfor anla romerne festningsanlegg og militærleire på bredden av Donau, slik at Vindobona ble betydelig utbygd.

Dagens Ringstraße omslutter i all vesentlighet bosetningen, slik det fremgår av illustrasjonen.

## Tidlig omtale
Tidlig omtale av Vindobona ble gitt av geografen Klaudios Ptolemaios (død 168 e.Kr.) i hans verk *Geografike hyfegesis*, og av historikeren Aurelius Victor (ca 390 e.Kr.) som redegjorde at keiser Marcus Aurelius døde i Vindobona den 17. mars 180. I dag er en gate oppkalt etter keiseren, Marc-Aurelstraße, i nærheten av Hoher Markt i Wien.

## Eksterne lenker
* 
* Wien Museum | Ausgrabungsstätten (tysk)
* Forschungsgesellschaft Wiener Stadtarchäologie | Legionslager Vindobona  (tysk)
Bahrains Grand Prix 2007

**Bahrains Grand Prix 2007** var et Formel 1-løp avholdt den 15. april 2007 på Bahrain International Circuit. Det var det tredje løpet i Formel 1-sesongen 2007. 

Felipe Massa kontrollerte løpet fra start til mål og vant løpet foran Lewis Hamilton, som skrev historie da han ble den aller første til å komme på podiet i alle sine tre første Grand Prix-starter.

## Klassifisering
### Kvalifisering

### Løpet

'''Noter til tabellen:
# Dette var Felipe Massas første «Hat trick», det vil si pole position, raskeste runde og løpsseier.
# Anthony Davidson brøt løpet, men ble klassifisert ettersom han hadde kjørt mer enn 90% av løpsdistansen.

## Eksterne lenker
*